[{"text_idx": "#000005", "text": "Fel rhan o\u2019r ymdrech gynyddol i gofnodi enwau lleoedd Cymraeg ar y Wicipedia, mae Menter Iaith Mo\u0302n yn cychwyn prosiect cyffrous i ddiogelu enwau traethau ag afonydd yr Ynys er mwyn iddynt gael eu cadw ar gof, am byth, yn ogystal a\u0302\u2019u croesawu i ddefnydd newydd, digidol."}, {"text_idx": "#000006", "text": "Fel y Gymraeg, mae\u2019r traethau yn drysor i\u2019r Ynys, ac i nifer o ymwelwyr yr Ynys hefyd. Mae\u2019n bwysig felly ein bod ni\u2019n cyflwyno\u2019r enwau Cymraeg i\u2019r ymwelwyr, a bod yr ynganiad ar gael i\u2019w dysgu ar y we.\nYn ystod Eisteddfod Genedlaethol Mo\u0302n yn 2017 lansiwyd cynllun WiciMo\u0302n, a gosodwyd her i recordio lleisiau pobl o bob cwr o Gymru yn ynganu eu pentrefi genedigol yn eu hacenion eu hunain. Casglwyd y data er mwyn cael ei roi ar y gwyddoniadur agored Wicipedia a\u2019u bwydo i mewn i\u2019r erthyglau perthnasol."}, {"text_idx": "#000007", "text": "Defnyddiwyd y data hwn, yn ystod y Clo Mawr, gan Dafydd Elfryn i greu map rhyngweithiol o Gymru yn amlygu\u2019r enwau hyn."}, {"text_idx": "#000008", "text": "\u201cPan ddes i ar draws y casgliad recordiau yma ar Wicipedia, nes i feddwl yn syth bysa trosi\u2019r enwau llefydd yn fap rhyngweithiol yn gwneud prosiect bach diddorol. Gan gyfuno\u2019r enwau hefo data Agored gan yr Ordnance Survey, mi nes i fapio enwau Mo\u0302n a Gwynedd yn gyntaf. Ar o\u0302l rhannu\u2019r map ar Twitter a Facebook, daeth sawl sylw yn canmol y data llais, ac yn dweud pa mor ddefnyddiol oedd o. Mi wnaeth hynna fy sbarduno i fapio gweddill y lleisiau er mwyn llenwi\u2019r map. Mae\u2019r ymateb wedi bod yn gre\u0302t, gyda phobl Cymraeg, dysgwyr a phobl ddi-gymraeg, yn diddori mewn clywed sut mae llefydd i fod i swnio.\u201d"}, {"text_idx": "#000009", "text": "Mae WiciMo\u0302n eich angen chi eto, drwy ofyn am gyfraniadau trigolion lleol i recordio enwau\u2019r traethau ac afonydd, er mwyn sicrhau fod y Gymraeg yn hygyrch i bawb."}, {"text_idx": "#000012", "text": "Gall y cyhoedd gyfrannu drwy ddilyn fideo tiwtorial gan WiciMo\u0302n isod. Mae\u2019r fideo yn egluro sut i lwytho\u2019r recordiau ymlaen yn ddigidol, felly mae croeso i bawb ymuno ar y daith o wneud y Gymraeg yn hygyrch i bawb."}, {"text_idx": "#000016", "text": "Creuwyd gan Gwe Cambrian Web Cyf"}, {"text_idx": "#000018", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000019", "text": "Created by Gwe Cambrian Web Cyf"}]